Document ID: 32010R0967

A BIZOTTSÁG 967/2010/EU RENDELETE
(2010. október 27.)
a vaj pályázat útján történő értékesítésére vonatkozó eljárás megindításáról szóló 446/2010/EU rendeletben rögzített értékesítés lezárásáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 43. cikke j) pontjára, összefüggésben 4. cikkével,
mivel:
(1)
A 446/2010/EU bizottsági rendelet (2) a 2009. október 1-jét megelőzően betárolt vajra vonatkozóan pályázati eljárás útján történő értékesítés megindításáról rendelkezett az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról szóló, 2009. december 11-i 1272/2009/EU bizottsági rendeletnek (3) megfelelően.
(2)
Tekintettel a vajpiacon fennálló jelenlegi helyzetre és különösen az intervenciós vajkészletek helyzetére, valamint arra a tényre, hogy bizonyos mennyiségű vajat készleten tartanak az Unió leginkább rászoruló személyei részére történő élelmiszerosztás céljára létrehozott program keretein belül, helyénvaló a 446/2010/EU rendelet által megindított értékesítést lezárni.
(3)
A piac felé történő gyors reagálás és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A vaj pályázat útján történő, a 446/2010/EU rendelet 1. cikke által megindított értékesítése lezárásra kerül.
A tagállamok intervenciós hivatalaihoz 2010. október 19-én (brüsszeli idő szerint) 11.00 óra után beérkező ajánlatok elutasításra kerülnek.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. október 27-én

Labels: 3
17